18. september

18. september er 261. dagur ársins (262. á hlaupári) samkvæmt gregoríska tímatalinu. 104 dagar eru eftir af árinu.

 Atburðir 
 96 - Nerva varð Rómarkeisari.
 1180 - Filippus 2. varð konungur Frakklands.
 1345 - Andrés hertogi af Kalabríu var myrtur í Napólí.
 1499 - Vasco da Gama sneri aftur til Lissabon úr fyrstu siglingunni til Indlands.
 1544 - Karl 5. keisari og Frans 1. Frakkakonungur sömdu um frið, en stríð milli Frakka og Englendinga hélt áfram.
 1598 - Toyotomi Hideyori tók við völdum í Japan.
 1699 - Haldið var brúðkaup í Skálholti er Jón Vídalín biskup gekk að eiga Sigríði Jónsdóttur frá Leirá. Í brúðkaupinu voru 23 prestar.
 1787 - Friðrik Vilhjálmur 2. Prússakonungur náði borginni Dordrecht á sitt vald og batt enda á lýðveldið.
 1805 - Sala vísnakerlinga á skildingavísum var bönnuð í Danmörku.
 1810 - Sjálfstæðisdagur Chile.
 1814 - Vínarfundurinn hófst í Austurríki.
 1851 - Dagblaðið The New York Times var stofnað.
 1872 - Óskar 2. varð konungur Svíþjóðar.
 1885 - Landsbanki Íslands var stofnaður.
 1911 - Lestrarfélag kvenna var stofnað í Reykjavík.
 1918 - Hollenskar konur öðluðust kosningarétt.
 1931 - Mukden-atvikið í Mansjúríu gaf Japönum átyllu til þess að ráðast á Kína.
 1935 - Sovétríkin gerast aðilar að Þjóðabandalaginu.
 1944 - Síðari heimsstyrjöld: Bandamenn réðust inn í borgina Eindhoven.
 1946 - Lögþing Færeyja lýsti yfir sjálfstæði eyjanna í kjölfar þjóðaratkvæðagreiðslu.
 1963 - Hópur 10.000 mótmælenda kveikti í breska sendiráðinu í Jakarta vegna andstöðu við stofnun Malasíu.
 1964 - Konstantín 2. Grikkjakonungur gekk að eiga dönsku prinsessuna Önnu-Maríu.
 1965 - Vaxtarræktarkeppnin Mr. Olympia 1965 var haldin í Brooklyn.
 1965 - Danski innbrotsþjófurinn Palle Sørensen skaut 4 lögreglumenn til bana á flótta. Atvikið varð til þess að danska lögreglan fékk heimild til að bera skotvopn.
 1968 - Knattspyrnukappleik Vals gegn portúgalska liðinu Benfica lauk með markalausu jafntefli. Áhorfendur voru 18.243 og var það vallarmet.
 1970 - Svarti september í Jórdaníu: Jórdaníuher réðist á búðir Palestínumanna í Jórdaníu og drap þúsundir.
 1970 - Helgi Hálfdanarson hlaut Silfurhestinn fyrir þýðingar sínar á leikritum William Shakespeare en hafnaði honum.
 1973 - Vestur-Þýskaland, Austur-Þýskaland og Bahamaeyjar urðu aðilar að Sameinuðu þjóðunum.
 1975 - Sportbátafélagið Snarfari var stofnað í Reykjavík.
 1975 - Patricia Hearst var handtekin í San Francisco.
 1977 - Bandaríska skútan Courageous undir stjórn Ted Turner sigraði ástralska áskorandann í Ameríkubikarnum.
 1981 - Franska þingið afnam dauðarefsingu.
 1983 - Bandaríska hljómsveitin KISS kom í fyrsta sinn fram án andlitsfarða á MTV.
 1984 - Kröflueldum lauk, en þeir höfðu staðið frá 1975.
 1984 - Joe Kittinger komst fyrstur yfir Atlantshafið í loftbelg.
 1990 - Liechtenstein gerðist aðili að Sameinuðu þjóðunum.
 1992 - Danska bókamessan BogForum var sett í fyrsta sinn í Kaupmannahöfn.
 1996 - Norðurkóreskur kafbátur af Sang-O-gerð strandaði við Suður-Kóreu. Áhöfnin var skotin til bana af suðurkóreska hernum.
 1997 - Bílsprengja á vegum Al-Kaída sprakk í Mostar í Bosníu og Hersegóvínu.
 1999 - Íslenska sjónvarpsstöðin PoppTV hóf göngu sína.
 2001 - Miltisbrandsárásirnar 2001: Bréf með miltisbrandsgróum voru send til sjónvarpsfréttastofanna ABC News, CBS News, NBC News og dagblaðanna New York Post og National Enquirer.
 2005 - Stríðsherrar Norðurbandalagsins fögnuðu sigri í þingkosningum í Afganistan.
 2012 - Sænski sjónvarpsþátturinn Uppdrag granskning sagði frá greiðslum frá Telia Sonera til skúffufyrirtækis á Gíbraltar sem tengdist Gulnöru Karimovu, dóttur forseta Úsbekistan.
 2014 - Skotar felldu í þjóðaratkvæðagreiðslu aðskilnað frá Bretlandi.
 2015 - Upp komst um aðferðir bílaframleiðandans Volkswagen til að blekkja mengunarpróf díselbíla.
 2016 - Sprengjuárásirnar í New York og New Jersey 2016: Nokkrar sprengjur fundust á lestarstöðinni í Elizabeth (New Jersey).
 2024 - Úkraínumenn gerðu drónaárás á rússneska vopnabirgðastöð í Tverfylki Rússlands og þremur dögum síðar í Krasnodarfylki.

 Fædd 
 53 - Trajanus, rómverskur keisari (d. 117).
 1505 - María af Austurríki, drottning Ungverjalands og Bæheims og ríkisstjóri Niðurlanda (d. 1558).
 1709 - Samuel Johnson, enskur rithöfundur og orðabókarhöfundur (d. 1784).
 1752 - Adrien-Marie Legendre, franskur stærðfræðingur (d. 1833).
 1786 - Kristján 8. Danakonungur (d. 1848).
 1895 - John Diefenbaker, forsætisráðherra Kanada (d. 1979).
 1905 - Greta Garbo, sænsk leikkona (d. 1990).
 1908 - Viktor Ambartsúmjan, sovéskur vísindamaður (d. 1996).
 1939 - Jorge Sampaio, fyrrum forseti Portúgals (d. 2021).
 1943 - Ling Liong Sik, malasískur stjórnmálamaður.
 1944 - Tsuyoshi Kunieda, japanskur knattspyrnumaður.
 1953 - Toyohito Mochizuki,  japanskur knattspyrnumaður.
 1954 - Einar Már Guðmundsson, íslenskur rithöfundur.
 1956 - Tim McInnerny, enskur leikari.
 1961 - James Gandolfini, bandarískur leikari (d. 2013).
 1964 - Masami Ihara, japanskur knattspyrnumaður.
 1968 - Skúli Mogensen, íslenskur athafnamaður.
 1971 - Lance Armstrong, bandarískur atvinnugötuhjólari.
 1974 - Sol Campbell, enskur knattspyrnumaður.
 1975 - Jason Sudeikis, bandarískur leikari.
 1976 - Sophina Brown, bandarísk leikkona.
 1976 - Ronaldo, brasilískur knattspyrnumaður.
 1977 - Barrett Foa, bandarískur leikari.
 1977 - Steinunn Þóra Árnadóttir, íslenskur stjórnmálamaður.
 1979 - Junichi Inamoto, japanskur knattspyrnumaður.
 1983 - Yuzo Kurihara, japanskur knattspyrnumaður.
 1989 - Annie Mist Þórisdóttir, íslensk íþróttakona og heimsmeistari í Crossfit.
 1998 - Christian Pulisic, bandarískur knattspyrnumaður.

 Dáin 
 96 - Dómitíanus, Rómarkeisari (f. 51).
 1137 - Eiríkur eimuni, Danakonungur.
 1180 - Loðvík 7. Frakkakonungur (f. 1120).
 1361 - Lúðvík 5., hertogi af Bæjaralandi (f. 1315).
 1663 - Heilagur Jósef frá Copertino (f. 1603).
 1783 - Leonhard Euler, stærðfræðingur (f. 1707).
 1872 - Karl 15. Svíakonungur (f. 1826).
 1898 - Brynjulf Bergslien, norskur myndhöggvari (f. 1830).
 1911 - Pjotr Stolypin, forsætisráðherra Rússlands (f. 1862)
 1924 - Francis Herbert Bradley, breskur heimspekingur (f. 1846).
 1961 - Dag Hammarskjöld, fyrrum aðalritari Sameinuðu þjóðanna og handahafi friðarverðlauna Nóbels (f. 1905).
 1970 - Jimi Hendrix, bandarískur gítarleikari (f. 1942).
 1970 - Pedro Cea, úrúgvæskur knattspyrnumaður og þjálfari (f. 1900).
 1991 - Geir Kristjánsson, íslenskur þýðandi (f. 1923).
 2002 - Stefán Hörður Grímsson, íslenskt skáld (f. 1919).
 2009 - Irving Kristol, bandarískur blaðamaður (f. 1920).
 2020 - Ruth Bader Ginsburg, bandarískur dómari (f. 1933).

Flokkur:September